Z A P I S N I K

76. sjednice Senata Sveučilišta u Splitu koja je održana dana 24. studenoga 2022. godine 
s početkom u 11,00 sati u Vijećnici Senata Sveučilišta u Splitu don Frane Bulić 
u zgradi Sveučilišne knjižnice, Ruđera Boškovića 31, V. kat

Sjednici su bili nazočni:

ČLANOVI SENATA
1. Prof. dr. sc. Dragan Ljutić, rektor Sveučilišta u Splitu 
2. Izv. prof. dr. sc. Vinko Muštra, dekan Ekonomskog fakulteta u Splitu
3. Izv. prof. dr. sc. Branimir Lela, v.d. prodekana Fakulteta elektrotehnike, strojarstva i brodogradnje u Splitu
4. Izv. prof. dr. sc. Šimun Bilokapić, dekan Katoličkog bogoslovnog fakulteta u Splitu
5. Prof. dr. sc. Matko Erceg, dekan Kemijsko-tehnološkog fakulteta u Splitu
6. Prof. dr. sc. Damir Sekulić, dekan Kineziološkog fakulteta u Splitu
7. Prof. dr. sc. Pero Vidan, dekan Pomorskog fakulteta u Splitu
8. Izv. prof. dr. sc. Ratko Brnabić, dekan Pravnog fakulteta u Splitu
9. Prof. dr. sc. Mile Dželalija, v.d.dekana Prirodoslovno-matematičkog fakulteta u Splitu 
10. Prof. art. Edvin Dragičević, dekan Umjetničke akademije u Splitu
11. Prof. dr. sc. Stipan Janković, pročelnik Sveučilišnog odjela zdravstvenih studija u Splitu
12. Izv. prof. dr. sc. Damir Piplica, pročelnik Sveučilišnog odjela za forenzične znanosti u Splitu
13. Doc. dr. sc. Maja Krželj, pročelnica Sveučilišnog odjela za studije mora u Splitu
14. Dr. sc. Petar Pepur, prof. struč.stud., pročelnik Sveučilišnog odjela za stručne studije u Splitu
15. Ivan Žižić, mag. educ. math. et inf., ravnatelj Studentskog centra u Splitu
16. Ana Utrobičić, viša knjižničarka, ravnateljica Sveučilišne knjižnice u Splitu 
17. Prof. dr. sc. Mate Šantić, predstavnik područja prirodnih znanosti i područja biotehničkih znanosti
18. Prof. dr. sc. Željko Domazet, predstavnik područja tehničkih znanosti i interdisciplinarnih područja znanosti
19. Prof. dr. sc. Ante Punda, predstavnik područja biomedicine i zdravstva
20. Prof. dr. sc. Ivan Bodrožić, predstavnik područja humanističkih znanosti
21. Izv. prof. dr. sc. Joško Božić, predstavnik kategorije „zaposlenici Sveučilišta u Splitu u znanstveno-nastavnim ili umjetničko-nastavnim zvanjima izvanrednog profesora ili docenta te zaposlenici u nastavnim i suradničkim zvanjima“
22. Prof. dr. sc. Ivan Pavić, predstavnik kategorije „voditelji i zamjenici samostalnih studija Sveučilišta u Splitu“(opravdao izostanak)
23. Marijan Bašić, dipl. ing. el., predstavnik kategorije „ostali zaposlenici (nenastavno osoblje)“
24. Mario Podrug, predstavnik studenata poslijediplomskih studija
25. Gabrijela Matić, predstavnica studenata poslijediplomskih studija
26. Jerko Šarić, predstavnica studenata preddiplomskih, diplomskih i integriranih sveučilišnih studija
27. Ivana Bešlić, predstavnica studenata preddiplomskih, diplomskih i integriranih sveučilišnih studija
28. Marin Golem, predstavnik studenata preddiplomskih, diplomskih i integriranih sveučilišnih studija
29. Tomislav Milošević, predstavnik studenata preddiplomskih, diplomskih i integriranih sveučilišnih studija
30. Antonela Čule, predstavnica studenata stručnih studija
Sjednici nisu bili nazočni slijedeći:

1. Prof. dr. sc. Gloria Vickov, dekanica Filozofskog fakulteta u Splitu
2. Izv. prof. dr. sc. Neno Torić v.d. dekana Fakulteta građevinarstva, arhitekture i geodezije u Splitu
3. Prof. dr. sc. Ante Tonkić, dekan Medicinskog fakulteta u Splitu (opravdao izostanak)
4. Prof. dr. sc. Ivica Pervan, predstavnik područja društvenih znanosti
5. Prof. art. Kažimir Hraste, predstavnik područja umjetnosti i interdisciplinarnih područja umjetnosti 

OSTALI NAZOČNI
1. Prof. dr. sc. Igor Jerković, prorektor
2. Prof. dr. sc. Zoran Đogaš, prorektor
3. Prof. dr. sc. Bosiljka Britvić Vetma, prorektorica
4. Prof. dr. sc. Nikola Koceić-Bilan, prorektor
5. Prof. dr. sc. Jozo Čizmić, Pravni fakultet u Splitu
6. Izv. prof. dr. sc. Antonela Marić, prodekanica za znanost i međunarodnu suradnju Filozofskog fakulteta u Splitu
7. Izv. prof. dr. sc. Morana Koludrović, voditeljica Centra za cjeloživotno obrazovanje
8. Doc. art. Igor Čaljkušić, predsjednik Regionalnog vijeća Nezavisnog sindikata znanosti i visokog obrazovanja
9. Franka Babić, prof., voditeljica Odjeljka za odnose s javnošću
10. Mila Puljiz, glavna urednica Universitas, hrvatskih sveučilišnih novina
11. Filip Klarić-Kukuz, mag. iur., Glavni tajnik
12. Mr. sc. Jelena Gladović, dipl. iur.


Rektor prof. dr. sc. Dragan Ljutić je pozdravio nazočne.

Nakon toga, jednoglasno je utvrđen sljedeći


D N E V N I    R E D:

1. Usvajanje zapisnika 75. sjednice Senata Sveučilišta u Splitu
2. Razrješenje prof. dr. sc. Mile Dželalije te imenovanje prof. dr. sc. Mate Šantića novim članom Senata Sveučilišta u Splitu iz kategorije članova Senata Sveučilišta u Splitu koji nisu članovi po položaju
3. Potvrda izbora čelnika sastavnice izv. prof. dr. sc. Šimuna Bilokapića za dekana Katoličkog bogoslovnog fakulteta u Splitu
4. Potvrda imenovanja čelnika sastavnice prof. dr. sc. Mile Dželalije za vršitelja dužnosti dekana Prirodoslovno-matematičkog fakulteta u Splitu
5. Potvrda imenovanja čelnika sastavnice izv. prof. dr. sc. Nene Torića za vršitelja dužnosti dekana Fakulteta građevinarstva, arhitekture i geodezije u Splitu
6. Potvrda imenovanja čelnika sastavnice prof. dr. sc. Branimira Lele za vršitelja dužnosti dekana Fakulteta elektrotehnike, strojarstva i brodogradnje u Splitu
7. Imenovanje prorektora Sveučilišta u Splitu na mandat koji je vezan uz mandat rektora Sveučilišta u Splitu prof. dr. sc. Dragana Ljutića za mandatno razdoblje od 1. listopada 2022. do 30. rujna 2026. godine:
a) Izbor članova Povjerenstva za provedbu postupka imenovanja prorektora
b) Predstavljanje predloženika za prorektora
c) Glasovanje za imenovanje prorektora
d) Izvješće Povjerenstva za provedbu postupka imenovanja prorektora i utvrđivanje mandata prorektora
8. Potvrda izbora nastavnika u znanstveno-nastavno zvanje:
a) izv. prof. dr. sc. Ana Kezić (KIF) u znanstveno-nastavno zvanje redoviti profesor
b) izv. prof. dr. sc. Dražen Čular (KIF) u znanstveno-nastavno zvanje redoviti profesor
c) izv. prof. dr. sc. Tonći Kokić (FF) u znanstveno-nastavno zvanje redoviti profesor
d) izv. prof. dr. sc. Ina Reić Ercegovac (FF) u znanstveno-nastavno zvanje redoviti profesor
e) izv. prof. dr. sc. Dario Miočević (EF) u znanstveno-nastavno zvanje redoviti profesor
f) izv. prof. art. Tonija Meštrovića (UA) u umjetničko-nastavno zvanje redoviti profesor
9. Razrješenje prof. dr. sc. Tomislava Kilića te imenovanje novog člana u Upravnom vijeću Studentskog centra u Splitu
10. Razrješenje prof. dr. sc. Željka Radića te imenovanje prof. dr. sc. Bosiljke Britvić Vetma članicom Povjerenstva za davanje mišljenja o prijedlozima za dodjelu počasnog zvanja professor emeritus
11. Razrješenje prof. dr. sc. Leandre Vranješ Markić te imenovanje prof. dr. sc. Igora Jerkovića članom Povjerenstva za sveučilišnu literaturu Sveučilišta u Splitu
12. Razrješenje prof. dr. sc. Nikole Koceić-Bilana te imenovanje doc. dr. sc. Snježane Braić, predstavnice Prirodoslovno-matematičkog fakulteta u Splitu, članicom Povjerenstva za sveučilišnu literaturu Sveučilišta u Splitu
13. Razrješenje prof. dr. sc. Gorana Karduma te imenovanje prof. dr.sc. Nikole Koceić-Bilana članom Vijeća studija posebnog integriranog preddiplomskog i diplomskog sveučilišnog studija „Vojno pomorstvo“
14. Usvajanje Izvješća o provedenom studentskom vrednovanju administrativnih službi i drugih vidova studentskog života za akademsku godinu 2021./2022.
15. Usvajanje Izvješća o provedenom postupku studentskog vrednovanja nastavnog rada za ljetni semestar akademske godine 2021./2022.
16. Usvajanje Izvješća voditelja o radu Centra za unaprjeđenje kvalitete Sveučilišta u Splitu za akademsku godinu 2021./2022.
17. Usvajanje Izvješća o radu Povjerenstva za studije za akademsku godinu 2021./2022.
18. Usvajanje Izvješća o provedenom studentskom vrednovanju cjelokupne razine studija za akademsku godinu 2021./2022.
19. Usvajanje Izvješća o stanju provedenih reakreditacijskih postupaka na Sveučilištu u Splitu u akademskoj godini 2021./2022.
20. Razrješenje i imenovanje člana Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti:
a) Razrješenje prof. dr. sc. Bosiljke Britvić Vetma, članice Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti
b) Imenovanje izv. prof. dr. sc. Ivane Bilić članicom Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti
21. Usvajanje Plana aktivnosti osiguravanja kvalitete Sveučilišta u Splitu za akademsku godinu 2022./2023.
22. Donošenje programa koji se temelji na načelima cjeloživotnog učenja pod nazivom Program za stjecanje uvjeta za upis na specijalistički diplomski stručni studij Računovodstava i financija na Sveučilišnom odjelu za stručne studije u Splitu 
23. Donošenje izmjene znanstvenog područja za diplomski sveučilišni studij Novinarstvo u suvremenim medijima Sveučilišta u Splitu
24. Donošenje Pravilnika o izmjenama i dopunama Pravilnika o ustroju rada Centra za cjeloživotno obrazovanje Sveučilišta u Splitu
25. Usvajanje Izvješća voditeljice o radu Centra za cjeloživotno obrazovanje Sveučilišta u Splitu za akademsku godinu 2021./2022.
26. Usvajanje Plana rada Centra za cjeloživotno obrazovanje Sveučilišta u Splitu za akademsku godinu 2022./2023.
27.  Donošenje Izjava Sveučilišta u Splitu sukladno ciljevima održivog razvoja Ujedinjenih naroda:
a) Izjava o namjeri “Sveučilište bez plastike za jednokratnu uporabu”
b) „Izjava o borbi protiv modernog ropstva i trgovine ljudima“
28. Davanje suglasnosti za raspisivanje natječaja za upis studenata na poslijediplomski sveučilišni (doktorski) studij Ekonomija i poslovna ekonomija na Ekonomskom fakultetu u Splitu u akademskoj godini 2022./2023.
29. Davanje suglasnosti rektoru Sveučilišta u Splitu za poduzimanje pravnih i drugih radnji u odnosu na pripremu, provedbu i realizaciju svih postupaka javne nabave za usluge tiskanja i distribucije sveučilišnih novina „Universitas“
30. Odobrenje za izdavanje sveučilišne literature po prijedlogu Povjerenstva za sveučilišnu literaturu Sveučilišta u Splitu
31. Nastavak projekta „Humano srce Sveučilišta u Splitu – hrana za beskućnike Splita“
32. Donošenje Pravilnika o dopuni Pravilnika o stipendiji studentima Sveučilišta u Splitu
33. Razno


1.	Usvajanje zapisnika 75. sjednice Senata Sveučilišta u Splitu

Zapisnik 75. sjednice Senata Sveučilišta u Splitu jednoglasno je usvojen.

2.	Razrješenje prof. dr. sc. Mile Dželalije te imenovanje prof. dr. sc. Mate Šantića novim članom Senata Sveučilišta u Splitu iz kategorije članova Senata Sveučilišta u Splitu koji nisu članovi po položaju

[bookmark: _Hlk120605019]Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

1. Razrješava se dužnosti člana Senata Sveučilišta u Splitu prof. dr. sc. Mile Dželalija, predstavnik znanstveno-nastavnog zvanja redovitih profesora iz znanstvenih područja prirodnih znanosti i biotehničkih znanosti.

2. Na mjesto razriješenog člana Senata Sveučilišta u Splitu iz točke 1. ove Odluke, imenuje se prof. dr. sc. Mate Šantić s Prirodoslovno-matematičkog fakulteta u Splitu.

O b r a z l o ž e n j e

Prof. dr. sc. Mile Dželalija podnio je pisani zahtjev u kojem traži da ga se razriješi dužnosti člana Senata Sveučilišta u Splitu kao predstavnika znanstveno-nastavnog zvanja redovitih profesora iz znanstvenih područja prirodnih znanosti i biotehničkih znanosti zbog prelaska na dužnost v.d. dekana Prirodoslovno-matematičkog fakulteta u Splitu.

Člankom 32. stavkom 3. Statuta Sveučilišta u Splitu propisano je da se razriješeni član Senata Sveučilišta u Splitu zamjenjuje prvim slijedećim kandidatom koji je na istoj listi kandidata na posljednjim izborima za člana Senata Sveučilišta u Splitu nakon razriješenog člana dobio najveći broj glasova.

Člankom 32. stavkom 5. Statuta Sveučilišta u Splitu propisano je da novi član Senata Sveučilišta u Splitu nastavlja mandat razriješenog člana Senata Sveučilišta u Splitu.

Prof. dr. sc. Mate Šantić je slijedom gore navedenog, ostvario pravo na članstvo u Senatu Sveučilišta u Splitu, s obzirom da je na posljednjim izborima nakon prof. dr. sc. Mile Dželalije dobio najveći broj glasova kao predstavnik znanstveno-nastavnog zvanja redovitih profesora iz znanstvenih područja prirodnih znanosti i biotehničkih znanosti te je podnio pisanu izjavu o prihvaćanju dužnosti člana Senata Sveučilišta u Splitu kao predstavnika znanstveno-nastavnog zvanja redovitih profesora iz znanstvenih područja prirodnih znanosti i biotehničkih. Prof. dr. sc. Mate Šantić nastavlja mandat prof. dr. sc. Mile Dželalije koji traje do 30. rujna 2026. godine.
Na temelju gore navedenog odlučeno je kao u izreci.

3.	Potvrda izbora čelnika sastavnice izv. prof. dr. sc. Šimuna Bilokapića za dekana Katoličkog bogoslovnog fakulteta u Splitu

[bookmark: _Hlk120605144][bookmark: _Hlk120605062]Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

Potvrđuje se izbor izv. prof. dr. sc. Šimuna Bilokapića za dekana Katoličkog bogoslovnog fakulteta u Splitu za akademske godine 2022./2023., 2023./2024. i 2024./2025.

4.	Potvrda imenovanja čelnika sastavnice prof. dr. sc. Mile Dželalije za vršitelja dužnosti dekana Prirodoslovno-matematičkog fakulteta u Splitu

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

Potvrđuje se imenovanje prof. dr. sc. Mile Dželalije za vršitelja dužnosti dekana Prirodoslovno-matematičkog fakulteta u Splitu, sukladno odluci Fakultetskog vijeća Prirodoslovno-matematičkog fakulteta u Splitu klasa: 080-01/22-01/0001; urbroj: 2181-204-02-01-22-0001 od 26. listopada 2022. godine.

5.	Potvrda imenovanja čelnika sastavnice izv. prof. dr. sc. Nene Torića za vršitelja dužnosti dekana Fakulteta građevinarstva, arhitekture i geodezije u Splitu

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

Potvrđuje se imenovanje izv. prof. dr. sc. Nene Torića za vršitelja dužnosti dekana Fakulteta građevinarstva, arhitekture i geodezije u Splitu, sukladno odluci Fakultetskog vijeća Fakulteta građevinarstva arhitekture i geodezije u Splitu klasa: 003-08/22-06/0020; urbroj: 2181-208-01-22-0007 (638) od 26. listopada 2022. godine.

6.	Potvrda imenovanja čelnika sastavnice prof. dr. sc. Branimira Lele za vršitelja dužnosti dekana Fakulteta elektrotehnike, strojarstva i brodogradnje u Splitu

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

Potvrđuje se imenovanje prof. dr. sc. Branimira Lele za vršitelja dužnosti dekana Fakulteta elektrotehnike, strojarstva i brodogradnje u Splitu, sukladno odluci Fakultetskog vijeća Fakulteta elektrotehnike, strojarstva i brodogradnje u Splitu klasa: 080-03/22-02/0013; urbroj: 2181/206-03-03-22-0001 od 21. studenoga 2022. godine.

7.	Imenovanje prorektora Sveučilišta u Splitu na mandat koji je vezan uz mandat rektora Sveučilišta u Splitu prof. dr. sc. Dragana Ljutića za mandatno razdoblje od 1. listopada 2022. do 30. rujna 2026. godine:

a)	Izbor članova Povjerenstva za provedbu postupka imenovanja prorektora

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća

O D L U K A

Bira se Povjerenstvo za provedbu postupka imenovanja prorektora Sveučilišta u Splitu na mandat koji je vezan uz mandat rektora prof. dr. sc. Dragana Ljutića za mandatno razdoblje od 1. listopada 2022. godine do 30. rujna 2026. godine, u slijedećem sastavu:

0. prof. dr. sc. Matko Erceg, predsjednik,
0. izv. prof. dr. sc. Damir Piplica, član,
0. Jerko Šarić, član.

b)	Predstavljanje predloženika za prorektora

Prof. dr. sc. Dragan Ljutić je predložio i predstavio sljedećeg predloženika:

· prof. dr. sc. BORIS MALEŠ, redoviti profesor u trajnom zvanju na Kineziološkom fakultetu u Splitu, za prorektora Sveučilišta u Splitu za strateško planiranje i upravljanje.

c)	Glasovanje za imenovanje prorektora

Nakon predlaganja i predstavljanja predloženika započeo je postupak glasanja. Trideset (30) članova Senata Sveučilišta u Splitu primilo je za predloženika po jedan primjerak glasačkog listića i tajno glasanje obavili su u nazočnosti članova Povjerenstva za provedbu postupka imenovanja prorektora, dok je tajnost samog glasanja osigurana postavljanjem odgovarajućih paravana.

d)	Izvješće Povjerenstva za provedbu postupka imenovanja prorektora i utvrđivanje mandata prorektora

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća

O D L U K A

Prihvaća se Izvješće Povjerenstva za provedbu postupka izbora prorektora Sveučilišta u Splitu na mandat koji je vezan uz mandat rektora prof. dr. sc. Dragana Ljutića za mandatno razdoblje od 1. listopada 2022. godine do 30. rujna 2026. godine, klasa: 029-03/22-01/19; urbroj: 2181-202-3-01-22-9 od 24. studenoga 2022. godine, čiji tekst čini sastavni dio ove Odluke.


Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća

O D L U K A

1. Na prijedlog prof. dr. sc. Dragana Ljutića, za prorektora Sveučilišta u Splitu na mandat koji je vezan uz mandat rektora prof. dr. sc. Dragana Ljutića za mandatno razdoblje od 1. listopada 2022. godine do 30. rujna 2026. godine imenuju se:

-	prof. dr. sc. BORIS MALEŠ, redoviti profesor u trajnom zvanju na Kineziološkom fakultetu u Splitu, za prorektora Sveučilišta u Splitu za strateško planiranje i upravljanje.

2. Prorektor iz točke 1. ove Odluke imenuje se na mandat koji je vezan uz mandat rektora prof. dr. sc. Dragana Ljutića, a koji započinje s danom 1. prosinca 2022. godine.

O b r a z l o ž e n j e

Povjerenstvo za provedbu postupka izbora prorektora Sveučilišta u Splitu na mandat koji je vezan uz mandat rektora prof. dr. sc. Dragana Ljutića za mandatno razdoblje od 1. listopada 2022. godine do 30. rujna 2026. godine u sastavu: prof. dr. sc. Matko Erceg - predsjednik, izv. prof. dr. sc. Damir Piplica - član i Jerko Šarić - član, podnijelo je Izvješće da su od ukupno 35 članova Senata Sveučilišta u Splitu, glasačke listiće primili 30 članova Senata Sveučilišta u Splitu, te je 30 članova Senata Sveučilišta u Splitu pristupilo glasanju i glasali su kako slijedi:

- za predloženika prof. dr. sc. Borisa Maleša glasalo je 28 članova Senata Sveučilišta u Splitu,

- nevažećih glasačkih listića nije bilo.

Iz rezultata tajnog glasanja proizlazi da je Senat Sveučilišta u Splitu propisanom natpolovičnom većinom glasova svih članova Senata Sveučilišta u Splitu imenovao prof. dr. sc. Borisa Maleša za prorektora Sveučilišta u Splitu za strateško planiranje i upravljanje za mandatno razdoblje od 1. listopada 2022. godine do 30. rujna 2026. godine, koji mandat započinje s danom 1. prosinca 2022. godine.

Trajanje mandata prorektora Sveučilišta u Splitu propisano je odredbama Statuta Sveučilišta u Splitu.

S obzirom na sve navedeno odlučeno je kao u izreci.
8.	Potvrda izbora nastavnika u znanstveno-nastavno zvanje:

a)	izv. prof. dr. sc. Ana Kezić (KIF) u znanstveno-nastavno zvanje redoviti profesor

Nakon uvodnog izlaganja prof. dr. sc. Damira Sekulića, dekana Kineziološkog fakulteta u Splitu, jednoglasno je donesena sljedeća

O D L U K A

Potvrđuje se izbor izv. prof. dr. sc. Ane Kežić u znanstveno-nastavno zvanje redoviti profesor, u znanstvenom području DRUŠTVENE ZNANOSTI, znanstvenom polju Kineziologija, znanstvenoj grani kineziologija sporta na Kineziološkom fakultetu u Splitu.

b)	izv. prof. dr. sc. Dražen Čular (KIF) u znanstveno-nastavno zvanje redoviti profesor

[bookmark: _Hlk120606966]Nakon uvodnog izlaganja prof. dr. sc. Damira Sekulića, dekana Kineziološkog fakulteta u Splitu, jednoglasno je donesena sljedeća

O D L U K A

Potvrđuje se izbor izv. prof. dr. sc. Dražena Čulara u znanstveno-nastavno zvanje redoviti profesor, u znanstvenom području DRUŠTVENE ZNANOSTI, znanstvenom polju Kineziologija, znanstvenim granama kineziološka antropologija i sistematska kineziologija na Kineziološkom fakultetu u Splitu.

c)	izv. prof. dr. sc. Tonći Kokić (FF) u znanstveno-nastavno zvanje redoviti profesor

[bookmark: _Hlk120607074]Nakon uvodnog izlaganja izv. prof. dr. sc. Antonele Marić, prodekanice za znanost i međunarodnu suradnju Filozofskog fakulteta u Splitu, jednoglasno je donesena sljedeća

O D L U K A
Potvrđuje se izbor izv. prof. dr. sc. Tonća Kokića u znanstveno-nastavno zvanje redoviti profesor, u znanstvenom području HUMANISTIČKE ZNANOSTI, znanstvenom polju Filozofija na Filozofskom fakultetu u Splitu.

d)	izv. prof. dr. sc. Ina Reić Ercegovac (FF) u znanstveno-nastavno zvanje redoviti profesor

[bookmark: _Hlk120607121]Nakon uvodnog izlaganja izv. prof. dr. sc. Antonele Marić, prodekanice za znanost i međunarodnu suradnju Filozofskog fakulteta u Splitu, jednoglasno je donesena sljedeća

O D L U K A

Potvrđuje se izbor izv. prof. dr. sc. Ine Reić Ercegovac u znanstveno-nastavno zvanje redoviti profesor, u znanstvenom području DRUŠTVENE ZNANOSTI, znanstvenom polju Psihologija na Filozofskom fakultetu u Splitu.

e)	izv. prof. dr. sc. Dario Miočević (EF) u znanstveno-nastavno zvanje redoviti profesor
[bookmark: _Hlk120607594]Nakon uvodnog izlaganja izv. prof. dr. sc. Vinka Muštre, dekana Ekonomskog fakulteta u Splitu, jednoglasno je donesena sljedeća

O D L U K A

Potvrđuje se izbor izv. prof. dr. sc. Daria Miočevića u znanstveno-nastavno zvanje redoviti profesor, u znanstvenom području DRUŠTVENE ZNANOSTI, znanstvenom polju Ekonomija, znanstvenoj grani marketing na Ekonomskom fakultetu u Splitu.

f)	izv. prof. art. Tonija Meštrovića (UA) u umjetničko-nastavno zvanje redoviti profesor

Nakon uvodnog izlaganja prof. art. Edvina Dragičevića, dekana Umjetničke akademije u Splitu, jednoglasno je donesena sljedeća

O D L U K A

Potvrđuje se izbor izv. prof. art. Tonija Meštrovića u umjetničko-nastavno zvanje redoviti profesor, u umjetničko područje LIKOVNE UMJETNOSTI, umjetničkom polju Umjetnost novih medija i umjetničkih praksi na Umjetničkoj akademiji u Splitu.

9.	Razrješenje prof. dr. sc. Tomislava Kilića te imenovanje novog člana u Upravnom vijeću Studentskog centra u Splitu

[bookmark: _Hlk120607724]Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

1. Razrješuje se dužnosti člana Upravnog vijeća Studentskog centra u Splitu, kao predstavnik osnivača – Sveučilišta u Splitu, prof. dr. sc. Tomislav Kilić, s danom stupanja na snagu ove Odluke.
2. Na mjesto razrješenog člana Upravnog vijeća Studentskog centra u Splitu iz točke 1. ove Odluke, imenuje se prorektor Sveučilišta u Splitu za strateško planiranje i upravljanje, prof. dr. sc. Boris Maleš kao predstavnik osnivača – Sveučilišta u Splitu.
3. Imenovani član Upravnog vijeća Studentskog centra u Splitu iz točke 2. ove Odluke nastavlja mandat razriješenog člana Upravnog vijeća Studentskog centra u Splitu.
4. Ova Odluka stupa na snagu danom donošenja.
Obrazloženje

Prof. dr. sc. Tomislav Kilić je dana 24. listopada 2022. godine podnio zahtjev, klasa: 007-03/22-02/22; urbroj: 05-22-1 za razrješenjem članstva u Upravnom vijeću Studentskog centra u Splitu kao predstavnika osnivača jer mu je s danom 30. rujna 2022. godine istekao mandat prorektora za poslovanje Sveučilišta u Splitu. Senat Sveučilišta u Splitu je prihvatio prijedlog Rektora Sveučilišta u Splitu da se član Upravnog vijeća Studentskog centra u Splitu, prof. dr. sc. Tomislav Kilić kao predstavnik osnivača – Sveučilišta u Splitu, razriješi dužnosti člana Upravnog vijeća Studentskog centra u Splitu.
Člankom 13. stavkom 1. alineja 2. Statuta Studentskog centra u Splitu propisano je da član Upravnog vijeća Studentskog centra u Splitu može biti razriješen dužnosti i prije isteka vremena na koje je imenovan kada ga nadležno tijelo za imenovanje opozove.
Senat Sveučilišta u Splitu je prihvatio prijedlog Rektora Sveučilišta u Splitu da se za člana Upravnog vijeća Studentskog centra u Splitu kao predstavnik osnivača – Sveučilišta u Splitu imenuje prorektor Sveučilišta u Splitu za strateško planiranje i upravljanje prof. dr. sc. Boris Maleš, čiji mandat traje do isteka mandata razriješenog člana.
Člankom 13. stavkom 4. Statuta Studentskog centra u Splitu propisano je da u slučaju razrješenja člana Upravnog vijeća, nadležno tijelo imenuje novog člana Upravnog vijeća čiji mandat traje do isteka mandata na koji je bio imenovan razriješeni član Upravnog vijeća.

Na temelju gore navedenog odlučeno je kao u izreci.

10.	Razrješenje prof. dr. sc. Željka Radića te imenovanje prof. dr. sc. Bosiljke Britvić Vetma članicom Povjerenstva za davanje mišljenja o prijedlozima za dodjelu počasnog zvanja professor emeritus

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

1. Razrješuje se dužnosti člana Povjerenstva za davanje mišljenja o prijedlozima za dodjelu počasnog zvanja professor emeritus izv. prof. dr. sc. Željko Radić, s danom stupanja na snagu ove Odluke.

2. Na mjesto razriješenog člana Povjerenstva za davanje mišljenja o prijedlozima za dodjelu počasnog zvanja professor emeritus iz točke 1. ove Odluke, sukladno članku 4. stavku 2. Pravilnika o dodjeli počasnog zvanja professor emeritus na Sveučilištu u Splitu, imenuje se prof. dr. sc. Bosiljka Britvić Vetma, prorektorica Sveučilišta u Splitu za pravna pitanja.

3. Imenovana članica iz točke 2. ove Odluke ostvaruje svoj mandat u okviru Povjerenstva za davanje mišljenja o prijedlozima za dodjelu počasnog zvanja professor emeritus Sveučilišta u Splitu, kojem je Odlukom Senata Sveučilišta Splitu klasa: 003-08/19-05/00018, urbroj: 2181-202-03-01-19-0015 od 27. rujna 2019. godine određeno trajanje mandata od četiri (4) godine.

4. Ova Odluka stupa na snagu danom donošenja.

O b r a z l o ž e n j e

Sastav Povjerenstva za davanje mišljenja o prijedlozima za dodjelu počasnog zvanja professor emeritus Sveučilišta u Splitu uređen je Pravilnikom o dodjeli počasnog zvanja professor emeritus Sveučilišta u Splitu klasa: 003-05/19-02/00001; urbroj: 2181-202-01-01-19-0001 od 22. veljače 2019. godine.

Članak 4. stavak 2. Pravilnika o dodjeli počasnog zvanja professor emeritus na Sveučilištu u Splitu propisuje da je Povjerenstvo za davanje mišljenja o prijedlozima za dodjelu počasnog zvanja professor emeritus Sveučilišta u Splitu sastavljeno od po jednog predstavnika sa svake sastavnice Sveučilišta u Splitu koji mora biti u zvanju redovitog profesora, te jednog prorektora po funkciji.

Izv. prof. dr. sc. Željku Radiću je dana 30. rujna 2022. godine istekao mandat prorektora za pravne poslove i razvoj ljudskih potencijala Sveučilišta u Splitu. Senat Sveučilišta u Splitu je prihvatio prijedlog da se član Povjerenstva za davanje mišljenja o prijedlozima za dodjelu počasnog zvanja professor emeritus izv. prof. dr. sc. Željko Radić, razriješi dužnosti člana Povjerenstva.

Senat Sveučilišta u Splitu je prihvatio prijedlog da se članicom Povjerenstva za davanje mišljenja o prijedlozima za dodjelu počasnog zvanja professor emeritus imenuje prof. dr. sc. Bosiljka Britvić Vetma, jer je Odlukom Senata Sveučilišta u Splitu klasa: 029-03/22-01/17; urbroj: 2181-202-3-01-22-6 od 13. listopada 2022. godine imenovana prorektoricom Sveučilišta u Splitu za pravna pitanja.

Odlukom Senata Sveučilišta Splitu klasa: 003-08/19-05/00018, urbroj: 2181-202-03-01-19-0015 od 27. rujna 2019. godine određeno je kako mandat imenovanog Povjerenstva za davanje mišljenja o prijedlozima za dodjelu počasnog zvanja professor emeritus Sveučilišta u Splitu traje četiri (4) godine.

Na temelju članka 4. stavka 2. Pravilnika o dodjeli počasnog zvanja professor emeritus Sveučilišta u Splitu, Senat Sveučilišta u Splitu odlučio je kao u izreci.

11.	Razrješenje prof. dr. sc. Leandre Vranješ Markić te imenovanje prof. dr. sc. Igora Jerkovića članom Povjerenstva za sveučilišnu literaturu Sveučilišta u Splitu

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

1. Razrješuje se dužnosti članica Povjerenstva za sveučilišnu literaturu Sveučilišta u Splitu prof. dr. sc. Leandra Vranješ Markić, zaključno s danom stupanja na snagu ove Odluke.

2. Na mjesto razriješene članice Povjerenstva za sveučilišnu literaturu Sveučilišta u Splitu iz točke 1. ove Odluke imenuje se prof. dr. sc. Igor Jerković, prorektor Sveučilišta u Splitu za znanost i kvalitetu.

3. Imenovani član iz točke 2. ove Odluke ostvaruje svoj mandat u okviru Povjerenstva za sveučilišnu literaturu Sveučilišta u Splitu, kojem je Odlukom Senata Sveučilišta Splitu klasa: 003-08/19-05/00020, urbroj: 2181-202-03-01-19-0025 od 31. listopada 2019. godine određeno trajanje mandata od četiri (4) godine.

4. Ova Odluka stupa na snagu danom donošenja.

Obrazloženje

Senat Sveučilišta u Splitu je prihvatio prijedlog rektora Sveučilišta u Splitu da se članica Povjerenstva za sveučilišnu literaturu Sveučilišta u Splitu, prof. dr. sc. Leandra Vranješ Markić razriješi dužnosti člana Povjerenstva za sveučilišnu literaturu Sveučilišta u Splitu.

Člankom 4. Poslovnika o radu Povjerenstva za sveučilišnu literaturu Sveučilišta u Splitu propisano je da član Povjerenstva za sveučilišnu literaturu Sveučilišta u Splitu može biti razriješen dužnosti i prije isteka vremena na koje je imenovan.

Senat Sveučilišta u Splitu je prihvatio prijedlog rektora Sveučilišta u Splitu da se za člana Povjerenstva za sveučilišnu literaturu Sveučilišta u Splitu imenuje prof. dr. sc. Igor Jerković, prorektor Sveučilišta u Splitu za znanost i kvalitetu.
Mandat člana Povjerenstva za sveučilišnu literaturu Sveučilišta u Splitu propisan je člancima 3. i 4. Poslovnika o radu Povjerenstva za sveučilišnu literaturu Sveučilišta u Splitu.

Na temelju gore navedenog odlučeno je kao u izreci.

12.	Razrješenje prof. dr. sc. Nikole Koceić-Bilana te imenovanje doc. dr. sc. Snježane Braić, predstavnice Prirodoslovno-matematičkog fakulteta u Splitu, članicom Povjerenstva za sveučilišnu literaturu Sveučilišta u Splitu

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

1. Razrješuje se dužnosti člana Povjerenstva za sveučilišnu literaturu Sveučilišta u Splitu prof. dr. sc. Nikola Koceić-Bilan kao predstavnika Prirodoslovno-matematičkog fakulteta, zaključno s danom stupanja na snagu ove Odluke.

2. Članicom Povjerenstva za sveučilišnu literaturu Sveučilišta u Splitu kao predstavnice Prirodoslovno-matematičkog fakulteta imenuje se doc. dr. sc. Snježana Braić.

3. Imenovana članica iz točke 2. ove Odluke ostvaruje svoj mandat u okviru Povjerenstva za sveučilišnu literaturu Sveučilišta u Splitu, kojem je Odlukom Senata Sveučilišta Splitu klasa: 003-08/19-05/00020, urbroj: 2181-202-03-01-19-0025 od 31. listopada 2019. godine određeno trajanje mandata od četiri (4) godine.

4. Ova Odluka stupa na snagu danom donošenja.

O b r a z l o ž e n j e

Prirodoslovno-matematički fakultet u Splitu je dostavio Odluku Fakultetskog vijeća, klasa: 029-06/22-01/0003; urbroj: 2181-204-02-01-22-0001 od 26. listopada 2022. godine kojom se predlaže doc. dr. sc. Snježana Braić kao predstavnica ove sastavnice Sveučilišta u Splitu u Povjerenstvo za sveučilišnu literaturu Sveučilišta u Splitu te ju se predlaže imenovati članicom ovog Povjerenstva. Povjerenstvo za sveučilišnu literaturu Sveučilišta u Splitu je dostavilo dopis klasa: 029-07/22-01/03, urbroj: 2181-202-3-07-22-2 od 11. studenoga 2022. godine kojim se traži pozitivno mišljenje članova Senata Sveučilišta u Splitu da se za članicu Povjerenstva za sveučilišnu literaturu Sveučilišta u Splitu, kao predstavnicu Prirodoslovno-matematičkog fakulteta u Splitu, imenuje doc. dr. sc. Snježana Braić.

Članak 3. stavak 1. Poslovnika o radu Povjerenstva za sveučilišnu literaturu Sveučilišta u Splitu propisuje da je Povjerenstvo stalno radno tijelo Senata Sveučilišta u Splitu, sastavljeno u pravilu od po jednog predstavnika sa svake sastavnice Sveučilišta u Splitu.

Imenovanje i trajanje mandata članova Povjerenstva za sveučilišnu literaturu Sveučilišta u Splitu propisano je člankom 3. stavkom 3. Poslovnika o radu Povjerenstva za sveučilišnu literaturu Sveučilišta u Splitu.

Odlukom Senata Sveučilišta Splitu klasa: 003-08/19-05/00020, urbroj: 2181-202-03-01-19-0025 od 31. listopada 2019. godine određeno je kako mandat imenovanog Povjerenstva za sveučilišnu literaturu Sveučilišta u Splitu traje četiri (4) godine.

Senat Sveučilišta u Splitu je prihvatio prijedlog da se članicom Povjerenstva za sveučilišnu literaturu Sveučilišta u Splitu, imenuje doc. dr. sc. Snježana Braić, predstavnica Prirodoslovno-matematičkog fakulteta u Splitu.

Na temelju gore navedenog odlučeno je kao u izreci.

13.	Razrješenje prof. dr. sc. Gorana Karduma te imenovanje prof. dr.sc. Nikole Koceić-Bilana članom Vijeća studija posebnog integriranog preddiplomskog i diplomskog sveučilišnog studija „Vojno pomorstvo“

[bookmark: _Hlk120607994]Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

1. Senat Sveučilišta u Splitu donio je Odluku kojom se utvrđuju članovi Vijeća studija posebnog integriranoga preddiplomskog i diplomskog sveučilišnog studija Vojno pomorstvo; smjerovi: Vojna nautika, Vojno brodostrojarstvo klasa: 003-08/18-05/0051, urbroj: 2181-202-03-01-18-0025 od 22. veljače 2018. godine.

2. Razrješuje se dužnosti člana Vijeća studija posebnog integriranoga preddiplomskog i diplomskog sveučilišnog studija Vojno pomorstvo; smjerovi: Vojna nautika, Vojno brodostrojarstvo prof. dr. sc. Goran Kardum, s danom stupanja na snagu ove Odluke.

3. Na mjesto razriješenog člana Vijeća studija posebnog integriranoga preddiplomskog i diplomskog sveučilišnog studija Vojno pomorstvo; smjerovi: Vojna nautika, Vojno brodostrojarstvo iz točke 2. ove Odluke imenuje se prof. dr. sc. Nikola Koceić-Bilan, prorektor Sveučilišta u Splitu za nastavu i poslovanje.

4. Ova Odluka stupa na snagu danom donošenja.

14.	Usvajanje Izvješća o provedenom studentskom vrednovanju administrativnih službi i drugih vidova studentskog života za akademsku godinu 2021./2022.

[bookmark: _Hlk120608105]Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Izvješće o provedenom studentskom vrednovanju rada administrativnih službi i drugih vidova studentskog života za akademsku godinu 2021./2022., čiji tekst je sastavni dio ove Odluke.

15.	Usvajanje Izvješća o provedenom postupku studentskog vrednovanja nastavnog rada za ljetni semestar akademske godine 2021./2022.

[bookmark: _Hlk120608130]Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Izvješće o provedenom studentskom vrednovanju nastavnog rada za ljetni semestar akademske godine 2021./2022., čiji tekst je sastavni dio ove Odluke.

16.	Usvajanje Izvješća voditelja o radu Centra za unaprjeđenje kvalitete Sveučilišta u Splitu za akademsku godinu 2021./2022.

[bookmark: _Hlk120608166]Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Izvješće voditelja o radu Centra za unaprjeđenje kvalitete Sveučilišta u Splitu za akademsku godinu 2021./2022., čiji tekst je sastavni dio ove Odluke.

17.	Usvajanje Izvješća o radu Povjerenstva za studije za akademsku godinu 2021./2022.

[bookmark: _Hlk120608199]Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Izvješće o radu Povjerenstva za studije za akademsku godinu 2021./2022., čiji tekst je sastavni dio ove Odluke.

18.	Usvajanje Izvješća o provedenom studentskom vrednovanju cjelokupne razine studija za akademsku godinu 2021./2022.

Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Izvješće o provedenom studentskom vrednovanju cjelokupne razine studija za akademsku godinu 2021./2022., čiji tekst je sastavni dio ove Odluke.

19.	Usvajanje Izvješća o stanju provedenih reakreditacijskih postupaka na Sveučilištu u Splitu u akademskoj godini 2021./2022.

Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Izvješće o stanju provedenih reakreditacijskih postupaka na Sveučilištu u Splitu u akademskoj godini 2021./2022., čiji tekst je sastavni dio ove Odluke.

20.	Razrješenje i imenovanje člana Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti:

a)	Razrješenje prof. dr. sc. Bosiljke Britvić Vetma, članice Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti

[bookmark: _Hlk120608346]Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Razrješuje se dužnosti člana Povjerenstva za unutarnju prosudbu sustava osiguravanja kvalitete Sveučilišta u Splitu prof. dr. sc. Bosiljke Britvić Vetma, predstavnice znanstvenog područja društvenih znanosti, zaključno s danom 24. studenoga 2022. godine.

O b r a z l o ž e n j e

Prof. dr. sc. Bosiljka Britvić Vetma podnijela je Centru za unaprjeđenje kvalitete Sveučilišta u Splitu pisani zahtjev za razrješenjem dužnosti kao članice Povjerenstva za unutarnju prosudbu sustava osiguravanja kvalitete Sveučilišta u Splitu, jer je Odlukom Senata Sveučilišta u Splitu klasa: 029-03/22-01/17; urbroj: 2181-202-3-01-22-6 od 13. listopada 2022. godine imenovana prorektoricom Sveučilišta u Splitu za pravna pitanja.
Vijeće Centra za unaprjeđenje kvalitete Sveučilišta u Splitu je na svojoj 87. sjednici održanoj dana 14. studenoga 2022. godine donijelo Odluku kojom se predlaže Senatu Sveučilišta u Splitu razrješenje dužnosti člana Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti prof. dr. sc. Bosiljke Britvić Vetma s Pravnog fakulteta u Splitu.
Sastav Povjerenstva za unutarnju prosudbu sustava osiguravanja kvalitete Sveučilišta u Splitu uređen je Pravilnikom o sustavu osiguranja kvalitete Sveučilišta u Splitu klasa: 003-05/17-02/0001; urbroj: 2181-202-01-01-17-0001 od 22. prosinca 2016. godine.
Razrješenje člana Povjerenstva za unutarnju prosudbu sustava osiguravanja kvalitete Sveučilišta u Splitu uređeno je Pravilnikom o postupku unutarnje periodične prosudbe sustava osiguravanja kvalitete Sveučilišta u Splitu klasa: 003-05/16-02/0002; urbroj: 2181-202-01-01-16-0001 od 25. veljače 2016. godine.
Na temelju članka 12. stavka 1. Pravilnika o sustavu osiguravanja kvalitete Sveučilišta u Splitu i članka 4. stavka 3. Pravilnika o postupku unutarnje periodične prosudbe sustava osiguravanja kvalitete Sveučilišta u Splitu, a sukladno prijedlogu Vijeća Centra za unaprjeđenje kvalitete Sveučilišta u Splitu od 14. studenoga 2022. godine, Senat Sveučilišta u Splitu odlučio je kao u izreci.

b)	Imenovanje izv. prof. dr. sc. Ivane Bilić članicom Povjerenstva za unutarnju prosudbu sustava osiguravanja kvalitete Sveučilišta u Splitu za područje društvenih znanosti

Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

1. Članicom Povjerenstva za unutarnju prosudbu sustava osiguravanja kvalitete Sveučilišta u Splitu, imenuje se izv. prof. dr. sc. Ivana Bilić s Ekonomskog fakulteta u Splitu, predstavnik znanstvenog područja društvenih znanosti.

2. Članica Povjerenstva za unutarnju prosudbu sustava osiguravanja kvalitete Sveučilišta u Splitu iz točke 1. ove Odluke imenuje se na mandat do opoziva.

O b r a z l o ž e n j e

Vijeće Centra za unaprjeđenje kvalitete Sveučilišta u Splitu je na svojoj 87. sjednici održanoj dana 14. studenoga 2022. godine donijelo Odluku kojom se predlaže Senatu Sveučilišta u Splitu imenovanje nove članice Povjerenstva za unutarnju prosudbu sustava osiguravanja kvalitete Sveučilišta u Splitu, izv. prof. dr. sc. Ivane Bilić s Ekonomskog fakulteta u Splitu za predstavnicu znanstvenog područja društvenih znanosti.

Na temelju članka 4. stavka 1. Pravilnika o postupku unutarnje periodične prosudbe sustava osiguravanja kvalitete Sveučilišta u Splitu i članka 12. stavka 1. Pravilnika o sustavu osiguravanja kvalitete Sveučilišta u Splitu, a sukladno prijedlogu Vijeća Centra za unaprjeđenje kvalitete Sveučilišta u Splitu od 14. studenoga 2022. godine, Senat Sveučilišta u Splitu odlučio je kao u izreci.

21.	Usvajanje Plana aktivnosti osiguravanja kvalitete Sveučilišta u Splitu za akademsku godinu 2022./2023.

Nakon uvodnog izlaganja izv. prof. dr. sc. Joška Božića, voditelja Centra za unaprjeđenje kvalitete Sveučilišta u Splitu, jednoglasno je donesena sljedeća 

O D L U K A

Usvaja se Plan aktivnosti osiguravanja kvalitete Sveučilišta u Splitu za akademsku godinu 2022./2023., čiji tekst je sastavni dio ove Odluke.

22.	Donošenje programa koji se temelji na načelima cjeloživotnog učenja pod nazivom Program za stjecanje uvjeta za upis na specijalistički diplomski stručni studij Računovodstava i financija na Sveučilišnom odjelu za stručne studije u Splitu

Nakon uvodnog izlaganja prof. dr. sc. Nikole Koceić-Bilana, prorektora Sveučilišta u Splitu, jednoglasno je donesena sljedeća 

O D L U K A

Odobrava se program koji se temelji na načelima cjeloživotnog učenja pod nazivom Program za stjecanje uvjeta za upis na specijalistički diplomski stručni studij Računovodstva i financija na Sveučilišnom odjelu za stručne studije u Splitu Sveučilišnog odjela za stručne studije u Splitu.

Obrazloženje

Sveučilišni odjel za stručne studije u Splitu pripremio je program koji se temelji na načelima cjeloživotnog učenja pod nazivom Program za stjecanje uvjeta za upis na specijalistički diplomski stručni studij Računovodstva i financija na Sveučilišnom odjelu za stručne studije u Splitu te ga uputio na prihvaćanje Povjerenstvu za studije Sveučilišta u Splitu kao jedinici za unutarnji sustav osiguravanja i unaprjeđivanja kvalitete, a koje je na svojoj 113. sjednici održanoj dana 12. rujna 2022. godine donijelo Odluku, klasa: 602-05/22-02/06; urbroj: 2181-202-3-06-22-4, kojom se predlaže Senatu Sveučilišta u Splitu odobrenje traženog programa.

Na temelju gore navedenog, Senat Sveučilišta u Splitu odlučio je kao u izreci.

23.	Donošenje izmjene znanstvenog područja za diplomski sveučilišni studij Novinarstvo u suvremenim medijima Sveučilišta u Splitu

Nakon uvodnog izlaganja prof. dr. sc. Nikole Koceić-Bilana, prorektora Sveučilišta u Splitu, jednoglasno je donesena sljedeća 

O D L U K A

1. [bookmark: _Hlk120518519]Prihvaća se izmjena znanstvenog područja i znanstvenog polja studijskog programa diplomskog sveučilišnog studija Novinarstvo u suvremenim medijima Sveučilišta u Splitu iz znanstvenog područja INTERDISCIPLINARNA PODRUČJA ZNANOSTI, u znanstveno područje DRUŠTVENE ZNANOSTI, znanstveno polje Informacijske i komunikacijske znanosti.
2. Ishođenjem potvrde o upisu studijskog programa iz točke 1. ove Odluke u Upisnik studijskih programa pri Ministarstvu znanosti i obrazovanja stječu se uvjeti za početak izvođenja studijskog programa.
3. Studijski program iz točke 1. sastavni je dio ove Odluke.

O b r a z l o ž e n j e 

Povjerenstvo za studije Sveučilišta u Splitu, kao jedinica za unutarnji sustav osiguravanja i unaprjeđivanja kvalitete, je na svojoj 113. sjednici održanoj dana 17. studenoga 2022. godine donijelo Odluku klasa: 602-04/21-02/53; urbroj: 2181-202-3-06-22-11, kojom se Senatu Sveučilišta u Splitu predlaže prihvaćenje izmjene znanstvenog područja i znanstvenog polja studijskog programa diplomskog sveučilišnog studija Novinarstvo u suvremenim medijima Sveučilišta u Splitu iz znanstvenog područja INTERDISCIPLINARNA PODRUČJA ZNANOSTI, u znanstveno područje DRUŠTVENE ZNANOSTI, znanstveno polje Informacijske i komunikacijske znanosti.

24.	Donošenje Pravilnika o izmjenama i dopunama Pravilnika o ustroju rada Centra za cjeloživotno obrazovanje Sveučilišta u Splitu

[bookmark: _Hlk120617254]Nakon uvodnog izlaganja izv. prof. dr. sc. Morane Koludrović, voditeljice Centra za cjeloživotno obrazovanje Sveučilišta u Splitu, jednoglasno je donesena sljedeća 

O D L U K A

Donosi se Pravilnik o izmjenama i dopunama Pravilnika o ustroju rada Centra za cjeloživotno obrazovanje, čiji tekst je sastavni dio ove Odluke.

25.	Usvajanje Izvješća voditeljice o radu Centra za cjeloživotno obrazovanje Sveučilišta u Splitu za akademsku godinu 2021./2022.

Nakon uvodnog izlaganja izv. prof. dr. sc. Morane Koludrović, voditeljice Centra za cjeloživotno obrazovanje Sveučilišta u Splitu, jednoglasno je donesena sljedeća 

O D L U K A

Usvaja se Izvješće voditeljice o radu Centra za cjeloživotno obrazovanje Sveučilišta u Splitu za akademsku godinu 2021./2022., čiji tekst je sastavni dio ove Odluke.
26.	Usvajanje Plana rada Centra za cjeloživotno obrazovanje Sveučilišta u Splitu za akademsku godinu 2022./2023.

Nakon uvodnog izlaganja izv. prof. dr. sc. Morane Koludrović, voditeljice Centra za cjeloživotno obrazovanje Sveučilišta u Splitu, jednoglasno je donesena sljedeća 

O D L U K A

Usvaja se Plan rada Centra za cjeloživotno obrazovanje Sveučilišta u Splitu za akademsku godinu 2022./2023., čiji tekst je sastavni dio ove Odluke.

27.	 Donošenje Izjava Sveučilišta u Splitu sukladno ciljevima održivog razvoja Ujedinjenih naroda:

a)	Izjava o namjeri “Sveučilište bez plastike za jednokratnu uporabu”

[bookmark: _Hlk120617412]Nakon uvodnog izlaganja prof. dr. sc. Igora Jerkovića, prorektora Sveučilišta u Splitu, jednoglasno je donesena sljedeća

Izjava o namjeri
“Sveučilište bez plastike za jednokratnu uporabu”
u skladu s ciljevima održivog razvoja Ujedinjenih naroda

Oslanjajući se na DIREKTIVU (EU) 2019/904 EUROPSKOG PARLAMENTA I VIJEĆA od 5. lipnja 2019. o smanjenju utjecaja određenih plastičnih proizvoda na okoliš i Plan gospodarenja otpadom Republike Hrvatske za razdoblje 2017. – 2022. godine, te imajući u vidu obujam štete koju određeni plastični proizvodi uzrokuju, Sveučilište u Splitu predano će raditi na ostvarenju pozitivnog utjecaja na okoliš smanjenjem uporabe plastičnih proizvoda za jednokratnu uporabu i ugljičnog otiska (carbon footprint).

Kao Sveučilište dijelimo zajedničku viziju o prestanku korištenja plastičnih proizvoda kratkog životnog vijeka, koji nisu osmišljeni za ponovnu uporabu ili isplativo recikliranje u što je većem obujmu moguće. Naša želja je da, primjenjujući istraživanje, diseminaciju te formalno i neformalno obrazovanje, ostvarimo pozitivan utjecaj na naš okoliš smanjenjem plastičnog zagađenja i ugljičnog otiska. Ova predanost je dio sveučilišnog stremljenja ka postizanju što više razine održivosti i doprinosa UN-ovim Ciljevima održivog razvoja u svim aspektima našeg rada.

Naše napore želimo usmjeriti na sljedeća polja:

1. Zajednički raditi na redukciji plastičnih proizvoda za jednokratnu uporabu koje je moguće izbjeći na području Sveučilišta u Splitu i pripadajućih zgrada (objekata);
2. Dijeliti saznanja i primjere dobrih praksi između sastavnica Sveučilišta u Splitu, ali i sa širom zajednicom, o koracima potrebnim kako bi postali “Sveučilište bez plastike za jednokratnu uporabu” i ostvarili plavi vodni otisak (blueprint);
3. Prestankom ili umanjenim korištenjem neizbježnih plastičnih proizvoda za jednokratnu uporabu, služiti kao primjer i pokretač pozitivnih promjena u široj zajednici;
4. Stvarati nove istraživačke mogućnosti koje potiču i stimuliraju pronalaženje novih načina iskorištavanja plastičnog otpada;
5. Raditi na poboljšanju upravljanja plastičnim otpadom, recikliranja i ponovnog korištenja;
Kontinuirano podizati svijest o važnosti brige o okolišu, upravljanja otpadom, recikliranja i smanjenju uporabe plastičnih proizvoda za jednokratnu uporabu među zaposlenicima, studentima i u široj zajednici.

b)	„Izjava o borbi protiv modernog ropstva i trgovine ljudima“

[bookmark: _Hlk120617546]Nakon uvodnog izlaganja prof. dr. sc. Igora Jerkovića, prorektora Sveučilišta u Splitu, jednoglasno je donesena sljedeća

“Izjava o borbi protiv modernog ropstva i trgovine ljudima”
u skladu s ciljevima održivog razvoja Ujedinjenih naroda

Kao Sveučilište vjerujemo da svojim poslovanjem možemo pomoći u kreiranju sigurnije i otpornije lokalne zajednice. Oslanjajući se na Europsku konvenciju za zaštitu ljudskih prava i temeljnih sloboda, te prepoznavajući važnost borbe protiv modernog ropstva i trgovine ljudima, Sveučilište će posvećeno raditi na osiguravanju da nijedan dio našeg poslovanja ne podržava moderno ropstvo ili trgovinu ljudima.

Gore navedeno znači da smo kao Sveučilište usmjereni ka postizanju što više razine održivosti i doprinosa UN-ovim Ciljevima održivog razvoja, te da u svim aspektima našeg rada, ropstvo, prisilni rad i trgovina ljudima ne mogu biti tolerirani kao ni u poslovnim procesima naših dobavljača i vanjskih suradnika.

Naša vizija je da, primjenjujući istraživanje, diseminaciju te formalno i neformalno obrazovanje, ostvarimo pozitivan utjecaj na našu zajednicu ulažući napore na sljedećim poljima:
1. Zajednički rad na podizanju svijesti o modernom ropstvu i trgovini ljudima kao globalnog problema;
2. Kontinuirano dijeljenje saznanja i primjera dobrih praksi između sastavnica Sveučilišta u Splitu, ali i s lokalnom zajednicom o načinima doprinosa eliminaciji modernog ropstva i trgovine ljudima;
3. Podizanje svijesti i educiranje studenata, zaposlenika sastavnica Sveučilišta u Splitu i članova lokalne zajednice o načinima prepoznavanja potencijalnih žrtava modernog ropstva i trgovine ljudima;
4. Poticanje istraživačkih mogućnosti koje obrađuju teme modernog ropstva i trgovine ljudima kao globalni problem.

28.	Davanje suglasnosti za raspisivanje natječaja za upis studenata na poslijediplomski sveučilišni (doktorski) studij Ekonomija i poslovna ekonomija na Ekonomskom fakultetu u Splitu u akademskoj godini 2022./2023.

[bookmark: _Hlk120617519]Nakon uvodnog izlaganja prof. dr. sc. Nikole Koceić-Bilana, prorektora Sveučilišta u Splitu, jednoglasno je donesena sljedeća 

O D L U K A

Daje se suglasnost Ekonomskom fakultetu u Splitu za upis do 18 studenata u I. godinu poslijediplomskog sveučilišnog (doktorskog) studija Ekonomija i poslovna ekonomija u akademskoj godini 2022./2023.

29.	Davanje suglasnosti rektoru Sveučilišta u Splitu za poduzimanje pravnih i drugih radnji u odnosu na pripremu, provedbu i realizaciju svih postupaka javne nabave za usluge tiskanja i distribucije sveučilišnih novina „Universitas“

Nakon uvodnog izlaganja prof. dr. sc. Nikole Koceić-Bilana, prorektora Sveučilišta u Splitu, jednoglasno je donesena sljedeća 

[bookmark: _Hlk120617553]O D L U K A

Senat Sveučilišta u Splitu daje suglasnost rektoru Sveučilišta u Splitu za poduzimanje pravnih i drugih radnji u odnosu na pripremu, provedbu i realizaciju svih postupaka javne nabave za usluge tiskanja i distribucije sveučilišnih novina „Universitas“ za 2022. godinu.

30.	Odobrenje za izdavanje sveučilišne literature po prijedlogu Povjerenstva za sveučilišnu literaturu Sveučilišta u Splitu

Nakon uvodnog izlaganja prof. dr. sc. Igora Jerkovića, prorektora Sveučilišta u Splitu, jednoglasno je donesena sljedeća

O D L U K A
· Djelo "OSNOVE MENADŽMENTA U ZDRAVSTVU", autorice doc. dr. sc. Ane Juras, odobrava se kao sveučilišni udžbenik;
· Djelo "MINERALNE SIROVINE IZ MORA", autorice prof. dr. sc. Vanje Martinac, odobrava se kao dopunska literatura – sveučilišna skripta;
· Djelo "OBLIKOVANJE NASTAVNIH SADRŽAJA U SUSTAVU E – UČENJA: KAKO OBLIKOVATI I IMPLEMENTIRATI NASTAVNI SADRŽAJ U SUSTAVU E - UČENJA?", autorice doc. dr. sc. Suzane Tomaš, odobrava se kao sveučilišni udžbenik.

31.	Nastavak projekta „Humano srce Sveučilišta u Splitu – hrana za beskućnike Splita“

Nakon uvodnog izlaganja rektora prof. dr. sc. Dragana Ljutića, jednoglasno je donesena sljedeća 

O D L U K A

Pokrenuti projekt „Humano srce Sveučilišta u Splitu – hrana za beskućnike Splita“ u okviru kojeg se Sveučilište u Splitu obvezuje na kontinuirano doniranje 35 obroka (ručak) jedanput tjedno sukladno utvrđenom rasporedu sudjelovanja sastavnica Sveučilišta u Splitu za korisnike (beskućnici) udruge „Most“, provodit će se na način:
a) svaka sastavnica s pravnom osobnošću, sveučilišni odjeli i rektorat obvezuju se prema unaprijed utvrđenom rasporedu u pripadajućem tjednu organizirati dijeljenje hrane korisnicima (beskućnici) udruge „Most“;
b) troškove pripreme i dostave 35 obroka prema unaprijed utvrđenom rasporedu podmiruju, po ispostavljenom računu, sastavnice s pravnom osobnošću, sveučilišni odjeli i rektorat na način da troškove uplaćuju na račun Studentskog centra u Splitu. Cijena pripreme i dostave hrane obračunava se po cijeni koštanja iste te iznosi 800,00 kn (osamstokuna) odnosno 106,18 EUR-a (stošesteura i osamnaestcenti);
c) u akciju mogu se uključiti svi članovi akademske zajednice, studenti, nastavnici, nenastavno osoblje kao i studentske udruge na čelu sa Studentskim zborovima, ali i vanjski suradnici, Alumni i nastavne baze, koji su svi pozvani dati svoj doprinos u doniranju i dijeljenju hrane korisnicima (beskućnici) udruge „Most“.

32.	Donošenje Pravilnika o dopuni Pravilnika o stipendiji studentima Sveučilišta u Splitu

Nakon uvodnog izlaganja prof. dr. sc. Bosiljke Britvić Vetma, prorektorice Sveučilišta u Splitu, jednoglasno je donesena sljedeća

O D L U K A

Donosi se Pravilnik o dopuni Pravilnika o stipendiji studentima Sveučilišta u Splitu, čiji tekst je sastavni dio ove Odluke.
33.	Razno

Izvješće rektora i prorektora

Rektor i prorektori Sveučilišta u Splitu podnijeli su izvješće Senatu Sveučilišta u Splitu o djelatnostima koje su poduzeli u razdoblju od 20. listopada 2022. godine 24. studenoga 2022. godine, a koje je u ime uprave Sveučilišta u Splitu iznijela prorektorica prof. dr. sc. Bosiljka Britvić Vetma. U izvješću je istaknuto sljedeće.

Prorektorica za pravna pitanja:
· Provedene su pripremne radnje za usklađivanje s novim Zakonom o visokom obrazovanju i znanstvenoj djelatnosti;
· Prikupili su se upiti tajnika sastavnica i proslijeđeni Ministarstvu znanosti i obrazovanja;
· Usklađena je metodologija rada s glavnim tajnicima na Sveučilištu.

Prorektor za studente, nastavu i poslovanje:
· Održana je 113. sjednica Povjerenstva za studije (17.11.);
· Održana je 3. elektronička sjednica Vijeća Centra za cjeloživotno obrazovanje (15.11.);
· Održan je sastanak prorektora Koceić-Bilana i prodekana za nastavu sastavnica Sveučilišta na temu održavanja smotre na kojemu je jednoglasno dana podrška za planiranje i održavanje smotre Sveučilišta u ranijem terminu i to 16.12. Dogovoreno je da se smotra održi pred ulazom i u auli PMF-a, te da ista bude u sklopu „Adventa na kampusu“ koji bi se organizirao na istom mjestu u suradnji sa Sveučilišnim centrom i Studentskim zborom;
· Održana je konstituirajuća sjednica Vijeća poslijediplomskog studija Primijenjena znanost o moru (8. 11.).

Prorektor za znanost i kvalitetu:
· Prijavljeno je rangiranje Sveučilišta u Splitu u svih 6 područja WURI (World Universities with Real Impact) za 2023. i to: 1. Industrial Application, 2. Entrepreneurial Spirit, 3. Ethical Value, 4. Student Mobility and Openness, 5. Crisis Management i 6. Progress in the Fourth Industrial Revolution (rok 31. 10. 2022.);
· Prijavljeno rangiranje Sveučilišta za The Impact Times Higher Education za 2023. prema svih 17 ciljeva održivog razvoja Ujedinjenih naroda za više od 250 indikatora uz prilaganje više od 200 dokaza; također je pripremljeno Izvješće o ciljevima održivog razvoja za 2021. god. koje je temelj za vrednovanje za 2023. god. (rok 11. 11. 2022.);
· prorektor prof. dr. sc. Igor Jerković održao je sastanak s prodekanima za znanost (zajedno s prorektorom prof. dr. sc. Zoranom Đogašem);
· tijekom posjeta Sveučilišta u Mostaru prorektor je održao prezentaciju o međunarodnom rangiranju Sveučilišta u Splitu;
· Ured za transfer tehnologije zaprimio je 17 prijava projekata Provjere inovativnog koncepta (4 sa Sveučilišta u Rijeci).

Prorektor za infrastrukturu:

· U tijeku je analiza rada službi i kadrova koji su vezani uz infrastrukturne projekte, kadrovsko popunjavanje i fleksibilnost glavne su potrebe ali nisu žurne;
· Gradilišta su u različitim fazama ali sva kao rezultat prema zatečenom stanju imaju proboje i vremenske i financijske. Uglavnom se radi o probojima koji se mogu djelomično umanjiti ali ne i ukinuti u cijelosti. Okvirno se radi od 15-ak % po projektu. Radi se na smanjenju iznosa i utjecaja proboja;
· Studentski dom: u tijeku postupak pregleda dokumentacije i izdavanja dozvole;
· Medicinski fakultet: čeka se očitovanje izvođača i projektanta vezano uz određena kašnjenja;
· ZIC: postupak produljenja ugovora u tijeku, zahtjev prema SAFU-u se priprema u suradnji s projektantom, a glavna osnova za isti je kašnjenje zbog neizdavanja posebnih uvjeta za građenje od strane nadležnih službi;
· Makarska: visoka faza gotovosti, očekivano odstupanje troškova od dosad ugovorenog cca 8-10%. Završetak radova očekuje se pred Božićne blagdane.

Prorektor za međunarodnu suradnju:
· Uprava Sveučilišta u Splitu bila je u posjeti Sveučilištu u Mostaru gdje je dogovorena daljnja suradnja i unaprjeđenja u područjima kvalitete i rangiranja te mobilnosti i zajedničkih projekata;
· U posjeti Sveučilištu u Splitu bila je delegacija Sveučilišta u Gdanjsku u sastavu dvoje prorektora i 4 dekana. Dogovorena je suradnja u okviru novog projekte SEA-EU 2.0 kao i bilateralna suradnja;
· Projekti Erasmus+ obrazovanje odraslih, te Erasmus+ KA107 2019. (suradnja s parterskim zemljama) uspješno su provedeni u skladu s ciljevima projekta;
· U projektu Erasmus+ 60 započeli smo s pilot programom među-generacijskog učenja na Filozofskom fakultetu;
· Formirano je novo Povjerenstvo za prijavu na Erasmus projekte.

PROJEKT SEA-EU:
· Kako prvi projektni period završava 2. prosinca, kroz posljednjih je mjesec dana završen niz izvješća nastalih temeljem aktivnosti provedenih u posljednje tri godine;
· Organizira se putovanje na InnovAzul konferenciju koju organizira Sveučilište u Cadizu zajedno s partnerima. U sklopu konferencije će biti održane dvije SEA-EU sekcije (SEA-EU DOC projekt te SEA-EU and reSEArch-EU Blue Innovation summit) te Business to Business sajam tvrtki;
· WURI akreditacija - SEA-EU ured je radio na dvije prijave za potrebe WURI akreditacije (prijavljene su aktivnosti vezane uz društveno-korisno učenje te mobilnost);
· U tijeku je formiranje novog sveučilišnog Povjerenstva za SEA-EU.


Sjednica je završena u 12,40 sati.

